Suurin osa vaatteistamme valmistetaan ainakin osittain luonnonmukaisista, kierrätetyistä tai ympäristöystävällisemmin tuotetuista materiaaleista (63 % vuonna 2021). Tavoitteenamme on vähentää ilmastovaikutuksiamme 50 % vuoteen 2030 mennessä (verrattuna vuoteen 2020). Koska tuotteidemme materiaalit ja niiden tuottaminen aiheuttavat suurimmat vaikutukset, tavoitteenamme ovat 100 %:sti luonnonmukaiset, kierrätetyt tai ympäristöystävällisemmin tuotetut materiaalit vuonna 2030. Yksi esimerkki uuden mallistomme innovatiivisista ja kestävämmistä materiaaleista on uima-asujen SEAQUAL YARN. Se on korkealaatuista, 100 %:sti kierrätettyä polyesterilankaa, joka sisältää noin 10 % kierrätettyä, SEAQUAL INITIATIVE -yhteisön meristä keräämää muoviroskaa ja 90 % kierrätettyä PET-muovia.
Me NA-KD:lla hyödynnämme myös Jeanologia -teknologiaa yhä useammissa farkkutuotteissamme. Sen ansiosta kulutamme vähemmän kemikaaleja, vettä ja energiaa. Lue lisää innovatiivisista materiaaleistamme täältä
Me NA-KD:lla olemme asettaneet päästövähennystavoitteemme Pariisin ilmastosopimuksen mukaisiksi ja sitoudumme Science Based Target -aloitteeseen. Tavoitteenamme on puolittaa absoluuttiset päästömme vuoteen 2030 mennessä (vuoteen 2020 verrattuna). Lisäksi tavoitteenamme on puolittaa myytyjen tuotteidemme päästöt vuoteen 2025 mennessä. Olemme oikealla tiellä, sillä vähensimme absoluuttisia päästöjämme 5 %:lla ja myytyjen tuotteidemme päästöjä 28 %:lla vuonna 2021. Uskomme, että yhdessä voimme saada alalla suuria muutoksia aikaan, ja siksi olemme ylpeitä Swedish Textile Initiative for Climate Action -jäseniä. Olemme myös allekirjoittaneet SME Climate Hub -aloitteen.
Me NA-KD:lla olemme kompensoineet kaikki kuljetuksistamme aiheutuvat päästöt vuoden 2019 lopusta lähtien (tuottajilta varastoille ja varastoilta asiakkaille, NA-KD Circle -toimitukset asiakkaiden välillä sekä mahdolliset palautukset). Ilmastotoimintamme ensisijainen painopiste on aina kuljetusten vaikutusten vähentämisessä. Kun asiakkaat käyvät kivijalkakaupoissa katselemassa, sovittamassa ja ostamassa vaatteita, heillä on yleensä mahdollisuus valita saapumistapansa: kävely, pyöräily ja julkiset kulkuvälineet ovat kaikki vähäpäästöisiä valintoja. Verkkokauppana sen sijaan olemme riippuvaisia usein runsaastikin hiilidioksidipäästöjä aiheuttavista kulkuvälineistä, joilla toimitamme tuotteet toimittajilta asiakkaillemme ja toisin päin. Teemme kovasti töitä yhdessä liikennöitsijöidemme kanssa, jotta saisimme vähennettyä päästöjä mahdollisimman paljon. Sen, mitä emme pysty vähentämään, päästökompensoimme. Vuonna 2021 kompensoimme yhteensä 9 209 tonnia CO₂e.